
Αρ 


. Φύλλου 2140 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της υπ'αριθ. 31822/1542/2010 κοι¬ 
νής υπουργικής απόφασης (Β' 1108). 

2 Τροποποίηση της με αριθμ. 1930/81861/22-07-2015 

υπουργικής απόφασης «Καθορισμός λεπτομερει¬ 
ών εφαρμογήςτου Καν. (ΕΕ) 1307/2013 του Ευρω¬ 
παϊκού Κοινοβουλίου και του Συμβουλίου σχετικά 
με τη χορήγηση δικαιωμάτων βασικής ενίσχυσης 
από το Εθνικό Απόθεμα» (Β' 1691/14-8-2015). 


ΑΠΟΦΑΣΕΙΣ 

Αριθμ. 177772/924 (1) 

Τροποποίηση της υπ' αριθ. 31822/1542/2010 κοι¬ 
νής υπουργικής απόφασης (Β' 1108). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Τις διατάξεις του άρθρου 2 του ν. 2077/1992 «Κύρω¬ 
ση Συνθήκης για την Ευρωπαϊκή Ένωση» (Α' 136) και τις 
διατάξειςτων άρθρων 1 και 2 (παρ. 1 ζ)του ν. 1338/1983 
«Εφαρμογή του Κοινοτικού Δικαίου» (Α' 34) όπως τροπο¬ 
ποιήθηκε με το άρθρο 6 του ν. 1440/1986 «Συμμετοχή 
της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων κ.λπ. 
(Α' 70) και του άρθρου 65 του ν. 1892/1990 (Α' 101). 

2. Τις διατάξειςτων άρθρων 4 (παρ. 1 εδ. α και ε) και 
5 (παρ. 5 εδ. α περ.6 και εδ. ιγ) του ν. 3199/2003 «Προ¬ 
στασία και διαχείριση των υδάτων - εναρμόνιση με την 
οδηγία 2000/60/ΕΚ του Ευρωπαϊκού Κοινοβουλίου και 
του Συμβουλίου της 23ης Οκτωβρίου 2000» (Α'280), 
όπως ισχύει. 

3. Τις διατάξεις των άρθρων 1 (παρ. ε), 4 (παρ.3 εδ. 
α.4,4 εδ. γ, 6, 7, 8 και 9), 8,10,11 (παρ. ια) και 12 (παρ.4 
εδ.ιβ και 5 εδ. δ) του π.δ. 51/2007 «Καθορισμός μέτρων 
και διαδικασιών για την ολοκληρωμένη προστασία και 
διαχείριση των υδάτων σε συμμόρφωση με τις διατά¬ 
ξεις της οδηγίας 2000/60/ΕΚ του Συμβουλίου της 23ης 
Οκτωβρίου 2000» (Α'54), όπως ισχύει. 


4. Τις διατάξεις του ν. 3013/2002 «Περί αναβάθμισης 
Πολιτικής Προστασίας και λοιπές διατάξεις» (Α' 102), 
όπως ισχύει. 

5. Τις διατάξεις της παραγράφου Γ (υποπαράγραφος 
4.3.-ΕταιρείεςΎδρευσης) του ν. 4336/2015 «Συνταξιοδο- 
τικές διατάξεις - Κύρωση του Σχεδίου Σύμβασης Οικονο¬ 
μικής Ενίσχυσης από τον Ευρωπαϊκό Μηχανισμό Σταθε¬ 
ρότητας και ρυθμίσεις για την υλοποίηση της Συμφωνίας 
Χρηματοδότησης» (Α' 94). 

6. Τις διατάξεις του άρθρου 4 του ν. 4071/2012 «Ρυθ¬ 
μίσεις για την τοπική ανάπτυξη, την αυτοδιοίκηση και 
την αποκεντρωμένη διοίκηση Ενσωμάτωση Οδηγίας 
2009/50/ΕΚ» (Α'85). 

7. Τις διατάξεις του ν.4014/2011 «Περιβαλλοντική αδει- 
οδότηση έργων και δραστηριοτήτων, ρύθμιση αυθαι¬ 
ρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουργείου 
Περιβάλλοντος» (Α'209). 

8. Την υπ' αριθ. ΔΙΠΑ/37674/2016 υπουργική απόφαση 
«Τροποποίηση και κωδικοποίηση της υπουργικής απόφασης 
υπ'αριθ. 1958/2012-Κατάταξη δημόσιων και Ιδιωτικών έρ¬ 
γων και δραστηριοτήτων σε κατηγορίες και υποκατηγορίες 
σύμφωνα με το άρθρο 1 παράγραφος 4 του ν.4014/2011 
(Α'209), όπως έχει αυτή τροποποιηθεί και ισχύει» (Β'2471). 

9. Την υπ'αριθ. 48963/2012 κοινή υπουργική απόφα¬ 
ση «Προδιαγραφές περιεχομένου αποφάσεων Έγκρισης 
Περιβαλλοντικών Όρων (Α.Ε.Π.Ο.) για έργα και δραστη¬ 
ριότητες κατηγορίας Α' της υπ'αριθ. 1958/2012 υπουρ¬ 
γικής απόφασης. ...σύμφωνα με το άρθρο 2 παρ. 7 του 
ν. 4014/2011»(Β'2703). 

10. Την υπ'αριθ. 167563/2013 υπουργική απόφαση 
«Εξειδίκευση των διαδικασιών και των ειδικότερων 
κριτηρίων περιβαλλοντικής αδειοδότησης των έργων 
και δραστηριοτήτων των άρθρων 3, 4, 5, 6 και 7 του 
ν.4014/2011.... καθώς και κάθε άλλου σχετικού με τις 
διαδικασίες αυτές θέματος» (Β' 964). 

11. Την υπ'αριθ. 172058/2016 κοινή υπουργική από¬ 
φαση « Καθορισμός κανόνων, μέτρων και όρων για την 
αντιμετώπιση κινδύνων από ατυχήματα μεγάλης έκτα¬ 
σης σε εγκαταστάσεις ή μονάδες, λόγω της ύπαρξης επι¬ 
κίνδυνων ουσιών, σε συμμόρφωση με τις διατάξεις της 
οδηγίας 2012/18/ΕΕ « για την αντιμετώπιση των κινδύ¬ 
νων μεγάλων ατυχημάτων σχετιζομένων με επικίνδυνες 
ουσίες και για την τροποποίηση και στη συνέχεια την κα¬ 
τάργηση της οδηγίας 96/82/ΕΚ του Συμβουλίου» του Ευ¬ 
ρωπαϊκού Κοινοβουλίου και του Συμβουλίου της 4ης Ιου- 

Χίου 2012. Αντικατάσταση της υπ'αριθ. 12044/613/2007 
(Β'376), όπως διορθώθηκε (Β'2259/2007)» (Β'354). 

12. Τις διατάξεις της υπ'αριθ. 11764/653/2006 Κοινής 
υπουργικής απόφασης «Πρόσβαση του κοινού στις δη¬ 
μόσιες αρχές για παροχή πληροφοριών σχετικά με το 
περιβάλλον, σε συμμόρφωση με τις διατάξεις της οδη¬ 
γίας 2003/4/ΕΚ κ.λπ.» (Β' 327). 

13. Τις διατάξειςτης υπ'αριθ. 107017/2006 κοινής υπουργι¬ 
κής απόφασης «Εκτίμηση των περιβαλλοντικών επιπτώσεων 
ορισμένων σχεδίων και προγραμμάτων, σε συμμόρφωση 
με τις διατάξεις της οδηγίας 2001 /42/ΕΚ.... κ.λπ.» (Β' 1225). 

14. Τις διατάξεις της οδηγίας 2007/60/ΕΚ «για την αξι¬ 
ολόγηση και την διαχείριση των κινδύνων πλημμύρας» 
(ΕΕΙ. 288/27/2007). 

15. Την υπ'αριθμ.. 322/2013 κοινή υπουργική από¬ 
φαση «Οργάνωση της Ειδικής Γραμματείας Υδάτων του 
Υπουργείου Περιβάλλοντος Ενέργειας και Κλιματικής 
Αλλαγής» (Β'679). 

16. Την υπ'αριθ. οικ. 706/2010 απόφαση της Εθνικής 
Επιτροπής Υδάτων «Καθορισμός των λεκανών απορροής 
ποταμών της χώρας και ορισμού των αρμόδιων Περιφε¬ 
ρειών για τη διαχείριση και προστασία τους» (Β' 1383), 
όπως τροποποιήθηκε και ισχύει. 

17. Το π.δ. 100/2014 «Οργανισμός Υπουργείου Περι¬ 
βάλλοντος, Ενέργειας και Κλιματικής Αλλαγής» (Α' 167), 
όπως ισχύει. 

18. Το ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης-Πρόγραμμα 
Καλλικράτης» (Α' 87). 

19. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (Α' 98) στη συνέχεια τροπο¬ 
ποιήθηκε με το Κεφάλαιο Δεύτερο (παραγρ. Β) του ν. 
4320/2015 (Α'29). 

20. Τις διατάξεις του π.δ. 70/2015 «Ανασύσταση των 
Υπουργείων....και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουργείο 
Περιβάλλοντος και Ενέργειας. Μεταφορά της Γενικής 
Γραμματείας Βιομηχανίας στο Υπουργείο Ανάπτυξης 
και Τουρισμού» (ΑΊ 14). 

21. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α'210). 

22. Την με αριθ. Υ 172/2016 Απόφαση του Πρωθυ¬ 
πουργού «Καθορισμός σειράς τάξης των Υπουργείων» 
(Β'3610). 

23. Την με αριθ. Υ 186/2016 Απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών ΝίκοΤόσκα» (Β'3671) 

24. Την με αριθ. Υ198/2016 Απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Σωκράτη Φά- 
μελλο» (Β'3722). 

25. Την με αρ. 20476/2015 Απόφαση του Πρωθυπουρ¬ 
γού και του Υπουργού Περιβάλλοντος και Ενέργειας, «περί 
διορισμού του Ιάκωβου Γκανούλη στη θέση του Ειδικού 
Γραμματέα Υδάτων του ΥΠΑΠΕΝ» (ΦΕΚ Υ.Ο.Δ.Δ. 342). 

26. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


Άρθρο 1 

Η υπ'αριθ. 31822/1542/2010 κοινή υπουργική απόφα¬ 
ση (Β' 11 08), τροποποιείται ως ακολούθως. 

Ι.Το άρθρο 3 της υπ'αριθ. 31822/1542/2010 κοινής 
υπουργικής απόφασης τροποποιείται ως ακολούθως: 

α) Η παράγραφος 2.2. αντικαθίσταται ως εξής: 

«2.2. Ύστερα από αίτημα του Συντονιστή της Αποκε¬ 
ντρωμένης Διοίκησης, είναι δυνατόν η Προκαταρκτική 
Αξιολόγηση Κινδύνων Πλημμύρας, οι Χάρτες Επικινδυ- 
νότητας Πλημμύρας, οι Χάρτες Κινδύνων Πλημμύρας 
και το Σχέδιο Διαχείρισης των Κινδύνων Πλημμύρας να 
καταρτίζονται, να επανεξετάζονται, ή να αναθεωρούνται 
-απάτην Ειδική Γραμματεία Υδάτων του Υπουργείου Πε¬ 
ριβάλλοντος και Ενέργειας». 

β) Μετά την υποπαράγραφο 2.2. προστίθεται νέα πα¬ 
ράγραφος 3 που έχει ως εξής: 

«3. Όπου στην παρούσα απόφαση αναφέρεται «Περι¬ 
φέρεια» νοείται στο εξής «Αποκεντρωμένη Διοίκηση», 
όπου αναφέρεται «Περιφερειακό Συμβούλιο Υδάτων» 
νοείται στο εξής «Συμβούλιο Υδάτων της Αποκεντρω¬ 
μένης Διοίκησης» και όπου αναφέρεται «Γενικός Γραμ¬ 
ματέας της Περιφέρειας» νοείται στο εξής «Συντονιστής 
της Αποκεντρωμένης Διοίκησης». 

2. Στο άρθρο 6 της υπ'αριθ. 31822/1542/2010 Κοινής 
υπουρνικης απόφασης, μετά την παρανραφο 2 προστί¬ 
θεται νέα παράγραφος 3, οπότε οι υφιστάμενες παραν- 
ραφοι αριθμούνται από 4-11. Η νέα παράγραφος 3 έχει 
ως ακολούθως: 

«3. Σε περίπτωση που το Σχέδιο Διαχείρισης Κινδύ¬ 
νων Πλημμύρας καταρτίζεται απάτην Ειδική Γραμματεία 
Υδάτων κατ' εφαρμογή της νέας παρ. 2.2 του άρθρου 3, 
το εν λόγω Σχέδιο Διαχείρισης εγκρίνεται από την Εθνι¬ 
κή Επιτροπή Υδάτων μετά από εισήγηση της Ειδικής 
Γραμματείας Υδάτων του Υπουργείου Περιβάλλοντος 
και Ενέργειας, εφόσον προηγουμένως τηρηθεί η δια¬ 
δικασία διαβούλευσης που προβλέπεται στο άρθρο 9, 
όπως τροποποιείται με την παράγραφο 4 του άρθρου 
1 του παρόντος άρθρου. Κατά την κατάρτιση, τελική 
επεξεργασία, επανεξέταση ή αναθεώρηση του Σχεδίου 
Διαχείρισηςτων Κινδύνων Πλημμύρας, η Ειδική Γραμμα¬ 
τεία Υδάτων συνεργάζεται με την αρμόδια Διεύθυνση 
Υδάτων της οικείας Αποκεντρωμένης Διοίκησης, καθώς 
και με τα συναρμόδια Υπουργεία που εκπροσωπούνται 
στην Εθνική Επιτροπή Υδάτων. 

3. Στο άρθρο 8 η περίπτωση (δ) αντικαθίσταται ως εξής: 

«δ) η ενεργός συμμετοχή όλων των ενδιαφερομένων, 

σύμφωνα με την παράγραφο 2 του άρθρου 9, όπως τρο¬ 
ποποιείται με την παράγραφο 4 του παρόντος άρθρου, 
συντονίζεται κατά περίπτωση με την ενεργό συμμετο¬ 
χή των ενδιαφερομένων στο πλαίσιο εφαρμογής του 
άρθρου 15 του π.δ.51/2007, όπως ισχύει ή της υποπα- 
ραγράφου 2.2 του άρθρου 7 του ν.3199/2003, που εισά- 
γεται με την παράγραφο 1, περίπτωση (ζ), του άρθρου 
πέμπτου του ν. 4117/2013 (Α'29).». 

4. Στο άρθρο 9 της υπ'αριθ. 31822/1542/2010 κοινής 
υπουργικής απόφασης, η παράγραφος 2 αντικαθίσταται 
ως ακολούθως: 

«2. Οι Διευθύνσεις Υδάτων των Αποκεντρωμένων Δι¬ 
οικήσεων μεριμνούν για την ουσιαστική συμμετοχή του 
ενδιαφερομένου κοινού και των εμπλεκόμενων φορέων, 

συμπεριλαμβανομένων των χρηστών, κατά τη διαδικασία 
εκπόνησης επεξεργασίας επανεξέτασης ή αναθεώρησης 
του Σχεδίου Διαχείρισηςτων Κινδύνων Πλημμύρας. Για τον 
σκοπό αυτό προβαίνουν σε δημόσια διαβούλευση του 
Προκαταρκτικού Σχεδίου Διαχείρισηςτων Κινδύνων Πλημ¬ 
μύρας θέτοντας στη διάθεση τους όλα τα σχετικά στοιχεία 
και τις πληροφορίες που έχει συγκεντρώσει. Ειδικότερα: 

α) Οι Διευθύνσεις Υδάτων των Αποκεντρωμένων Δι¬ 
οικήσεων προβαίνουν σε ηλεκτρονική ανάρτηση των 
Χαρτών Επικινδυνότητας Πλημμύρας, των Χαρτών 
Κινδύνων Πλημμύρας καθώς και του Προκαταρκτικού 
Σχεδίου Διαχείρισης των Κινδύνων Πλημμύρας, απευ¬ 
θύνοντας πρόσκληση προς το ενδιαφερόμενο κοινό 
και τους εμπλεκόμενους φορείς για να λάβουν γνώση 
του περιεχομένου τους, προκειμένου να εκφράσουν τις 
απόψεις τους και να υποβάλουν εγγράφως, ηλεκτρονικά 
ή με κάθε άλλο πρόσφορο μέσο τιςπαρατηρήσειςτους. 
Η δημοσιοποίηση των ανωτέρω μπορεί να γίνεται και με 
κάθε άλλο επιπλέον πρόσφορο μέσο. 

β) Για τη διατύπωση και υποβολή παρατηρήσεων 
και απόψεων παρέχεται από την αρμόδια Διεύθυνση 
Υδάτων της οικείας Αποκεντρωμένης Διοίκησης εύλογη 
προθεσμία απο τη δημοσιοποίηση του. Οι παρατηρήσεις 
του κοινού και των φορέων λαμβάνονται υπόψη κατά 
τη διαδικασία έγκρισης του Σχεδίου Διαχείρισης των 
Κινδύνων Πλημμύρας. 

2.1. Σε περίπτωση εφαρμογής της παραγράφου 2.2 
του άρθρου 3, όπως τροποποιείται με την παράγραφο 
1 του παρόντος άρθρου, η ανωτέρω διαδικασία δημο¬ 
σιοποίησης για τη συμμετοχή του ενδιαφερομένου κοι¬ 
νού και των εμπλεκόμενων φορέων, σύμφωνα με την 
παράγραφο 2, διενεργείται από την Ειδική Γραμματεία 
Υδάτων. Η δημοσιοποίηση του προκαταρκτικού Σχεδίου 
Διαχείρισηςτων Κινδύνων Πλημμύρας μπορεί να γίνεται 
και σε συνεργασία με την αρμόδια Διεύθυνση Υδάτων 
της οικείας Αποκεντρωμένης Διοίκησης, χρησιμοποιώ¬ 
ντας κάθε άλλο επιπλέον πρόσφορο μέσο.» 

5. Στο άρθρο 7 της υπ' αριθ. 31822/1542/2010 κοινής 
υπουργικής απόφασης, όπου αναφέρεται η Εθνική Επι¬ 
τροπή Υδάτων αντικαθίσταται από την Ειδική Γραμμα¬ 
τεία Υδάτων. 


Άρθρο 2 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 14 Ιουνίου 2017 

Οι Υπουργοί 

Αναπληρωτής Υπουργός 
Εσωτερικών Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΝΙΚΟΛΑΟΣ ΤΟΣΚΑΣ 


Οικονομίας 
και Ανάπτυξης 


Περιβάλλοντος και 
Ενέργειας 

Αριθμ. 1630/64709 (2) 

Τροποποίηση της με αριθμ. 1930/81861/22-07- 
2015 υπουργικής απόφασης «Καθορισμός λεπτο¬ 
μερειών εφαρμογής του Καν. (ΕΕ) 1307/2013 του 
Ευρωπαϊκού Κοινοβουλίου και του Συμβουλίου 
σχετικά με τη χορήγηση δικαιωμάτων βασικής 
ενίσχυσης από το Εθνικό Απόθεμα» (Β' 1691/ 
14-8-2015). 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της περ. Α' της παρ. 2 του άρθρου 62 του 
ν. 4235/2014 «Διοικητικά μέτρα, διαδικασίες και κυρώ¬ 
σεις στην εφαρμογή της ενωσιακής και εθνικής νομο¬ 
θεσίας στους τομείς των τροφίμων, των ζωοτροφών και 
της υγείας και προστασίας των ζώων και άλλες διατάξεις 
αρμοδιότητας του Υπουργείου Αγροτικής Ανάπτυξης 
και Τροφίμων» (Α'32), όπως η παρ. 2 τροποποιήθηκε 
με την παρ. 2 του άρθρου 46 του ν. 4384/2016 «Αγροτι¬ 
κοί Συνεταιρισμοί, μορφές συλλογικής οργάνωσης του 
αγροτικού χώρου και άλλες διατάξεις» (Α'78). 

β) Των άρθρων 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και «Εταιρείας Αξιοποίησης Αγροτικής Γης» Α.Ε. και άλλες 
διατάξεις» (Α'200), όπως ισχύουν. 

γ) Του άρθρου 90 του Κώδικα νομοθεσίας για την Κυβέρ¬ 
νηση και τα κυβερνητικά Όργανα, όπως κυρώθηκε με το 
άρθρο πρώτο του π.δ. 63/2005 «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα» (Α'98). 

2. Τους Κανονισμούς, όπως ισχύουν: 

α) (ΕΕ) αριθ. 1307/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, περί 
θεσπίσεως κανόνων για άμεσες ενισχύσεις στους γεωρ¬ 
γούς βάσει καθεστώτων στήριξης στο πλαίσιο της Κοινής 
γεωργικής πολιτικής και για την κατάργηση του κανονι¬ 
σμού (ΕΚ) αριθ. 637/2008 και του κανονισμού (ΕΚ) αριθ. 
73/2009 του Συμβουλίου (ΕΕ Ε 347, 20.12.2013, ο. 608). 

β) (ΕΕ) αριθ. 1306/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, σχετικά 
με τη χρηματοδότηση, τη διαχείριση και την παρακο¬ 
λούθηση της κοινής γεωργικής πολιτικής και την κα¬ 
τάργηση των κανονισμών (ΕΟΚ) αριθ. 352/78, (ΕΚ) αριθ. 
165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 
1290/2005 και (ΕΚ) αριθ. 485/2008 του Συμβουλίου (ΕΕ 
1347, 20.12.2013,0.549). 

γ) Κατ' εξουσιοδότηση Κανονισμό (ΕΕ) αριθ. 639/2014 
της Επιτροπής, της 11 ης Μαρτίου 2014, για τη συμπλή¬ 
ρωση του κανονισμού (ΕΕ) αριθ. 1307/2013 του Ευρωπα¬ 
ϊκού Κοινοβουλίου και του Συμβουλίου περί θεσπίσεως 
κανόνων για άμεσες ενισχύσεις στους γεωργούς βάσει 
καθεστώτων στήριξης στο πλαίσιο της κοινής γεωργικής 
πολιτικής και για την τροποποίηση του παραρτήματος 
X του εν λόγω κανονισμού (ΕΕ Ε 181, 20.6.2014, ο. 1). 

δ) Κατ' εξουσιοδότηση Κανονισμό (ΕΕ) αριθ. 640/2014 
της Επιτροπής, της 11 ης Μαρτίου 2014, για τη συμπλή¬ 
ρωση του κανονισμού (ΕΕ) αριθ. 1306/2013 του Ευρω¬ 
παϊκού Κοινοβουλίου και του Συμβουλίου όσον αφορά 
το ολοκληρωμένο σύστημα διαχείρισης και ελέγχου και 
τους όρους απόρριψης και ανάκτησης πληρωμών καθώς 
και τις διοικητικές κυρώσεις που εφαρμόζονται στις άμε¬ 
σες ενισχύσεις, τη στήριξη της αγροτικής ανάπτυξης και 
την πολλαπλή συμμόρφωση, (ΕΕ ί 181,20.06.2014, ο. 48). 

ε) Εκτελεστικό Κανονισμό (ΕΕ) αριθ. 641/2014 της Επι¬ 
τροπής, της 16ης Ιουνίου 2014, για τη θέσπιση κανόνων 
εφαρμογής του κανονισμού (ΕΕ) αριθ. 1307/2013 του 
Ευρωπαϊκού Κοινοβουλίου και του Συμβουλίου περί θε- 
σπίσεως κανόνων για άμεσες ενισχύσεις στους γεωργούς 
βάσει καθεστώτων στήριξης στο πλαίσιο της κοινής γε¬ 
ωργικής πολιτικής (ΕΕ Ε 181,20.06.2014, ο. 48). 

στ) Εκτελεστικό Κανονισμό (ΕΕ) αριθ. 809/2014 της Επι¬ 
τροπής, της 17ης Ιουλίου 2014, για τη θέσπιση κανόνων 
εφαρμογής του κανονισμού (ΕΕ) αριθ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά το ολοκληρωμένο σύστημα διαχείρισης και ελέγ¬ 
χου, τα μέτρα αγροτικής ανάπτυξης και την πολλαπλή 
συμμόρφωση (ΕΕ Ε 227, 31.07.2014, ο. 69). 

3. Την με αριθμ. 104/7056/21-01-2015 ΥΑ «Εθνικές 
επιλογές, διοικητικά μέτρα και διαδικασίες εφαρμο¬ 
γής των άμεσων ενισχύσεων κατ' εκτέλεση του Καν. 
(ΕΕ) 1307/2013 και του Καν. (ΕΕ) 1306/2013 του Ευ¬ 
ρωπαϊκού Κοινοβουλίου και του Συμβουλίου (ΦΕΚ ΕΓ 
147/22.1.2015), όπως ισχύει. 

4. Τα έγγραφα του Ο.Π.Ε.Κ.Ε.Π.Ε. με αριθ. πρωτ. 69286/14- 
04-2016,24810/14-3-2017 και 32967/11 -4-2017. 

5. Το υπ'αριθμ. ΑΚΕ5(2017)2754620/1-6-2017 έγγραφο 
της Ε. Επιτροπής. 

6. Την ανακοίνωση πληροφοριών Ι5ΑΑΜ με αριθμό 
φόρμας 464/02-06-2017 του Υπουργείου Αγροτικής Ανά¬ 
πτυξης και Τροφίμων, αναφορικά με την αναθεώρηση 
των αποφάσεων της χώρας σχετικά με το άρθρο 30(7β) 
του Καν. (ΕΕ) αριθ. 1307/2013. 

7. Την υπ' αριθ. 52405/9-6-2017 εισήγηση του ΟΠΕΚΕΠΕ 

8. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Ι.Το άρθρο 2 της με αριθμ. 1930/81861/22-07-2015 
υπουργικής απόφασης αντικαθίσταται ως εξής: 

Άρθρο 2 

Δημιουργία εθνικού αποθέματος 

Σύμφωνα με τις διατάξεις των άρθρων 30 παρ. 1 και 3 
του Καν (ΕΕ) 1307/2013 και της παρ. 1 του άρθρου 16 της 
με αριθμ. πρωτ. 104/7056/21-01-2015 υπουργική από¬ 
φαση το 2015 δημιουργείται εθνικό απόθεμα. Για τη δη¬ 
μιουργία του εθνικού αποθέματος εφαρμόζεται γραμμική 
ποσοστιαία μείωση του ανώτατου ορίου του καθεστώτος 
βασικής ενίσχυσης σε εθνικό επίπεδο ποσοστού 3%. 

Το εν λόγω ποσοστό αυξάνεται για την κάλυψη των ανα¬ 
γκών χορήγησης δικαιωμάτων ενίσχυσης σε γεωργούς 
νεαρής ηλικίας και σε γεωργούς που αρχίζουν τη γεωργική 
τους δραστηριότητα σε ποσοστό 4,5%. Τα σχετικά στοι¬ 
χεία κοινοποιούνται στη Γενική Γραμματεία Αγροτικής Πο¬ 


λιτικής και Διαχείρισης Κοινοτικών Πόρων και στη Γενική 
Διεύθυνση Βιώσιμης Αγροτικής Ανάπτυξης στο ΥπΑΑΤ». 

2. Το σημείο 5 του άρθρου 4 αντικαθίσταται ως εξής: 

«5. Οι δικαιούχοι ωφελούνται από το Εθνικό Απόθεμα 

μία φορά στην περίοδο 2015-2020 υποβάλλοντας σχε¬ 
τικό αίτημα με την ΕΑΕ. Αιτήματα δικαιούχων που έχουν 
ήδη ωφεληθεί μια φορά από το Εθνικό Απόθεμα (χορή¬ 
γηση δικαιωμάτων ή προσαύξηση μοναδιαίας αξίας), 
απορρίπτονται σε επόμενα έτη ενίσχυσης, ανεξαρτήτως 
αν πληροί και σε άλλο έτοςτις προϋποθέσεις χορήγησης 
ή προσαύξησης της μοναδιαίας αξίας. 

3. Στο άρθρο 7 συμπληρώνεται παράγραφος (γ) ως εξής: 

«γ. Γεωργοί, οι οποίοι πληρούν σωρευτικά τις παρακά¬ 
τω προϋποθέσεις: 

1) είχαν ενεργοποιήσει δικαιώματα το έτος 2014 και 
ταυτόχρονα ήταν αποδέκτες αίτησης ενοικίασης δικαιω¬ 
μάτων με γη (μισθωτές), της οποίας οι αντισυμβαλλόμε¬ 
νοι μεταβιβαστές (εκμισθωτές γης και δικαιωμάτων) δεν 
πληρούσαν τις προϋποθέσεις χορήγησης δικαιωμάτων 
βασικής ενίσχυσης του άρθρου 24 του Καν(ΕΕ)1307/2013 
το έτος ενίσχυσης 2015 και 

2) κατέχουν το 2017 δικαιώματα βασικής ενίσχυσης, 
τα οποία τους χορηγήθηκαν το έτος 2015, χαμηλότερης 
μοναδιαίας αξίας από τον αντίστοιχο περιφερειακό μέσο 
όρο του εθνικού αποθέματος 2017.» 

4. Στο τέλος του σημείου 7 του άρθρου 9 προστίθεται 
το ακόλουθο εδάφιο: «Ειδικά για το έτος ενίσχυσης 2017 
εφαρμόζεται γραμμική μείωση της αξίας όλων των δικαι¬ 
ωμάτων βασικής ενίσχυσης ύψους 2%, για την κάλυψη 
των περιπτώσεων χορήγησης δικαιωμάτων βασικής ενί¬ 
σχυσης σε γεωργούς νεαρής ηλικίας και σε γεωργούς που 
αρχίζουν τη γεωργική τους δραστηριότητα». 

5. Το σημείο 8 του άρθρου 9 αντικαθίσταται ως εξής: 

«8. Κατά τη μεταβίβαση δικαιωμάτων ενίσχυσης χωρίς 

γη, η μοναδιαία αξία τους μειώνεται υπέρ του εθνικού 
αποθέματος σε ποσοστό 25%». 

6. Στο άρθρο 10 συμπληρώνεται το ακόλουθο εδάφιο: 

«Από το έτος ενίσχυσης 2017, η μοναδιαία αξία των 

δικαιωμάτων βασικής ενίσχυσης των γεωργών, που ορί¬ 
ζονται στην παράγραφο (γ) του άρθρου 7 της παρούσας, 
αυξάνεται ως τον περιφερειακό μέσο όρο του εθνικού 
αποθέματος του έτους 2017, όπως αυτή καθορίζεται στο 
εν λόγω έτος. Η νέα μοναδιαία αξία υπόκειται στις ετήσιες 
σταδιακές τροποποιήσεις όπως ορίζεται στο προηγού¬ 
μενο εδάφιο του παρόντος άρθρου. 

Η αύξηση της μοναδιαίας αξίας των δικαιωμάτων αφορά 
αποκλειστικά τα δικαιώματα, που χορηγήθηκαν οριστικά 
για το έτος ενίσχυσης 2015 και κατέχουν το έτος ενίσχυσης 
2017 οι δικαιούχοι της παρ. γ του άρθρου 7 της παρούσας.». 
Άρθρο 3 
Έναρξη ισχύος 

Η απόφαση αυτή ισχύει από το έτος αιτήσεων ενίσχυ¬ 
σης 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2017 
Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 

